Απειλές προς τους δικαστές του τριμελούς συμβουλίου πλημμελειοδικών Βόλου, που θα κρίνουν τη χορήγηση ή μη της άδειας στον Δημήτρη Κουφοντίνα εξαπολύει μέσω facebook ηγετικό στέλεχος του Ρουβίκωνα. Επίσης, δημοσίευσε μία φωτογραφία αγκαλιά με τον Δημήτρη Κουφοντίνα γράφοντας "Ψυχή βαθιά".

Αναλυτικά η ανάρτηση:

«Αυτήν την Πέμπτη το τριμελές συμβούλιο πλημμελειοδικών Βόλου θα αποφασίσει εάν θα έχουμε τον πρώτο νεκρό απεργό πείνας στην Ελλάδα. Η υγεία του Δημήτρη Κουφοντίνα είναι ήδη πολύ επιβαρυμένη και είναι ζήτημα αν θα αντέξει τις επόμενες μέρες. Οι τρεις συγκεκριμένοι δικαστές του Βόλου θα πάρουν μια απόφαση που θα επηρεάσει άμεσα την ζωή του Δημήτρη την ζωή την δικιά μας και την ζωή τη δικιά τους. Ελπίζω να μην κόψουν αυτό το κόκκινο νήμα. Γιατί αν το κάνουν όλα θα κοκκινίσουν».